آمریکا دیش ایشلری باخانی آنتونی بلینکن، چین‌ده یئنی نسیل کوروناویروس (کووید-۱۹) تدبیرلرینه قارشی اعتراضلاری دستکله‌دیکلرینی و گلن ایل چینه سفری سیراسیندا بو مسئله‌نی گوندمه گتیرجگینی بیلدیردی.
بلینکن، سی‌ان‌ان‌ کانالینداکی بیر پروگرامدا سواللاری جاوابلاندیردی.
آمریکانین چین‌ده‌کی کووید-۱۹ اعتراضلارینا دستک اولوب-اولمادیغی سوالینا بلینکن، "البته کی، دستکله‌ییریک" جاوابینی وئردی.
بلینکن،
"ایستر چین‌ده، ایستر ایران‌دا، ایسترسه ده دونیانین هر هانسی بیر یئرین‌ده اینسان حاقلارینی، دینج اعتراض حاقلارینی، ایفاده حاقلارینی هر یئرده مدافعه ائدیریک" ایفاده‌سینی ایشلتدی.
گلن ایلین اولینده چینه سفر ائدجگینی خاطیرلادان بلینکن، سفری سیراسیندا بو مسئله‌نی ده گوند‌مه گتیرجگینی بیلدیردی.
چین‌ده گۆزدن بری اومیکرون واریانتینین یولوخماسینین آرتماسی سببین‌دن حکومت، صیفیر خسته‌لیک تدبیرلری چرچیوه‌سینده سالقینین چوخ اولدوغو بؤلگه‌لرده قرنطینه، سیاحت محدودیتلری، توپلو تستلر، اۆره‌تیم، تیجارت و خیدمتلر ساحه‌سینده‌کی موسسه‌لرین فعالیتلرینین قیسیدلانماسی و یا قاپالی سۆردورولمه‌سی کیمی جدی و گئنیش میقیاسلی تدبیرلر گؤردو.
سرت تدبیرلره تپکی وئرن خالق اؤلکه‌نین موختلیف یئرلرین‌ده حکومته اعتراض ائتمیشدی.
